Na osnovu člana 7. i 8. Zakona o ministarskim, vladinim i drugim imenovanjima („Službene novine FBiH”, br. 34/03 i 65/13), člana 64. stav 3. Zakona o zdravstvenoj zaštiti („Službene novine FBiH”, broj: 46/10 i 75/13), kao i Odluke o bližim kriterijima za imenovanje u upravne odbore zdravstvenih ustanova u vlasništvu Federacije Bosne i Hercegovine, odnosno jednog ili više kantona i Federacije Bosne i Hercegovine zajedno („Službene novine FBiH“, br. 54/10 i 59/10), Ministarstvo za socijalnu politiku, zdravstvo, raseljena lica i izbjeglice Bosansko – podrinjskog kantona Goražde, raspisuje:

#### JAVNI OGLAS

#### za nominiranje kandidata na poziciju člana u Upravnom odboru Univerzitetsko kliničkog centra Sarajevo, sa područja Bosansko – podrinjskog kantona Goražde

**1.** Oglašava se upražnjena pozicija za člana u Upravnom odboru Univerzitetsko kliničkog centra Sarajevo (u daljem tekstu: U.O. UKCS), i to jedan (1) član - predstavnik iz Bosansko – podrinjskog kantona Goražde, kao suosnivača.

**2. Opis pozicije:**

Djelokrug rada upravnog odbora u smislu člana 65. Zakona o zdravstvenoj zaštiti je:

donosi statut Univerzitetsko kliničkog centra Sarajevo (u daljem tekstu: UKCS), imenuje i razrješava direktora, odnosno v.d. direktora UKCS, utvrđuje planove rada i razvoja UKCS, utvrđuje godišnji program rada, donosi finansijski plan i usvaja godišnji obračun, donosi opšte akte o unutrašnjem uređenju i sistematizaciji poslova i druge opšte akte, saglasno zakonu i statutu UKCS, odlučuje o svim pitanjima obavljanja djelatnosti radi koje je UKCS osnovan, ako zakonom nije određeno da o određenim pitanjima odlučuje drugi organ UKCS, usmjerava, kontroliše i ocjenjuje rad direktora, rješava sva pitanja odnosa sa osnivačem, odlučuje o korišćenju sredstava preko iznosa utvrđenog statutom UKCS, odgovara osnivaču za rezultate rada UKCS, odlučuje o prigovoru zaposlenika na rješenje kojim je drugi organ određen statutom UKCS odlučio o pravu, obavezi i odgovornosti zaposlenika iz radnog odnosa, podnosi osnivaču najmanje jedanput godišnje izvještaj o poslovanju UKCS, obavlja i druge poslove u skladu sa zakonom i statutom UKCS.

Člana U.O. UKCS-a iz Bosansko – podrinjskog kantona Goražde kandiduje Vlada Bosansko – podrinjskog kantona Goražde, na prijedlog Ministra za socijalnu politiku, zdravstvo, raseljena lica i izbjeglice Bosansko – podrinjskog kantona Goražde, a konačno imenovanje vrši Vlada Federacije Bosne i Hercegovine, na prijedlog Federalnog ministra zdravstva. Mandat članova upravnog odbora traje četiri (4) godine, uz mogućnost ponovnog imenovanja.

**3. UVJETI KOJE TREBA DA ISPUNJAVAJU KANDIDATI:**

Kandidati koji se kandiduju za poziciju u U.O. UKCS, pored uslova utvrđenih u Zakonu o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br. 34/03 i 65/13), kao i odredbama Zakona o sukobu interesa u organima vlasti u Federaciji Bosne i Hercegovine („Službene novine Federacije BiH“, broj 70/08), dužni su ispunjavati i slijedeće uslove:

**3.1. Opći uvjeti**

* da je državljanin Bosne i Hercegovine (dokaz: uvjerenje o državljanstvu),
* da nema privatni – finansijski interes u UKCS (dokaz: izjava kandidata potpisana i ovjerena od strane nadležnog organa),
* da nije osuđivan za krivično djelo nespojivo sa dužnošću u U.O. UKCS (dokaz :uvjerenje izdato od nadležnog MUP-a – Uprava policije),
* da nije direktor zdravstvene ustanove odnosno zavoda (dokaz: izjava kandidata potpisana i ovjerena od strane nadležnog organa),
* da nije član ni u jednom upravnom, odnosno nadzornom odboru ustanove,zavoda, odnosno privrednog društva sa većinskim državnim kapitalom (dokaz: izjava kandidata potpisana i ovjerena od strane nadležnog organa).
* da nije otpušten iz državne službe kao rezultat disciplinske mjere na bilo kojem nivou u Bosni i Hercegovini u periodu od tri (3) godine prije dana objavljivanja ovog oglasa (dokaz: izjava kandidata potpisana i ovjerena od strane nadležnog organa),
* da se na njega ne odnosi član IX.1. Ustava Bosne i Hercegovine (dokaz: izjava kandidata potpisana i ovjerena od strane nadležnog organa),
* da nije na funkciji u političkoj stranci, u smislu člana 5. Zakona o ministarskim, vladinim i drugim imenovanjima Federacije Bosne i Hercegovine (dokaz: izjava kandidata potpisana i ovjerena od strane nadležnog organa),
* da nije izabrani zvaničnik, nosilac izvršne funkcije ili savjetnik u smislu Zakona o sukobu interesa u organima vlasti u Federaciji Bosne i Hercegovine (dokaz: izjava kandidata potpisana i ovjerena od strane nadležnog organa).

**3.2. Posebni uvjeti**

Osim općih uvjeta, kandidat za člana U.O. UKCS treba ispunjavati i posebne uvjete utvrđene Odlukom o bližim kriterijima za imenovanje u upravne odbore zdravstvenih ustanova u vlasništvu Federacije Bosne i Hercegovine, odnosno jednog ili više kantona i Federacije Bosne i Hercegovine zajedno („Službene novine FBiH“, br. 54/10 i 59/10), i to:

* da ima završen VII stepen stručne spreme pravnog, ekonomskog, tehničkog i zdravstvenog usmjerenja (dokaz: fotokopija diplome, odnosno uvjerenje ovjereni od nadležnog organa),
* da ima najmanje 5 godina radnog iskustva na poslovima svog stručnog naziva (dokaz: potvrda o radnom iskustvu),
* da ima stručno znanje iz djelatnosti UKCS, te da je upućen u sadržaj i način njegovog rada, (dokaz: izjava kandidata potpisana i ovjerena od strane nadležnog organa),
* da ima sposobnost upravljanja finansijskim sredstvima i ljudskim resursima, kao i sklonost timskom radu. (dokaz: izjava kandidata potpisana i ovjerena od strane nadležnog organa).

 **4. Podnošenje prijave**

 Kandidati su dužni uz prijavu, koja sadrži kraću biografiju, adresu i kontakt telefon, priložiti orginalne dokumente ili ovjerene fotokopije dokumenata ne starije od 6 mjeseci kao dokaz o ispunjavanju općih i posebnih uvjeta traženih ovim oglasom.

Prijave sa traženim dokumentima se dostavljaju lično ili poštom preporučeno ,sa naznakom **: „Prijava na Javni oglas za nominiranje kandidata na poziciju člana u Upravnom odboru Univerzitetsko kliničkog centra Sarajevo,** **sa područja Bosansko – podrinjskog kantona Goražde – NE OTVARAJ”** na slijedeću adresu: Ministarstvo za socijalnu politiku, zdravstvo, raseljena lica i izbjeglice Bosansko – podrinjskog Kantona Goražde, ul. 1. Slavne Višegradske brigade 2a, Goražde.

Javni oglas ostaje otvoren 15 dana od dana posljednjeg objavljivanja, a objaviće se u Službenim novinama FBiH, dnevnim novinama „Dnevni avaz“, na RTV BPK Goražde, na službenoj web.stranici Vlade BPK-a Goražde: [www.bpkg.gov.ba](http://www.bpkg.gov.ba) i Oglasnoj ploči BPK-a Goražde .

*Neblagovremene i nepotpune prijave neće se uzeti u razmatranje.* Kandidati koji budu stavljeni na listu sa užim izborom bit će pozvani na intervju pred komisijom. Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkg.gov.ba), Oglasnoj ploči BPK-a Goražde ili direktno na kontakt telefon: 038/228-439.

***Ministarstvo za socijalnu politiku,zdravstvo,***

***raseljena lica i izbjeglice BPK Goražde***